
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3466 


23 Δεκεμβρίου 2014 


Το παρόν ΦΕΚ αποτελεί ορθή επανεκτύπωση του ηδη κυκλοφορούντος ταυταρίθμου του 


ΒΟΥΛΗ ΤΩΝ ΕΛΛΗΝΩΝ 


. η Πρωτ.: 12650 
Α Ρ ίθ · Διεκπ, 8407 

Περί δημοσιεύσεως στην Εφημερίδα της Κυβερνήσεως 
αποφάσεως της Ολομέλειας της Βουλής «Για την 
τροποποίηση διατάξεων του Κανονισμού της Βουλής 
Μέρος Β' (ΦΕΚ 51 Α'/10.4.1997), όπως ισχύει». 


Ο ΠΡΟΕΔΡΟΣ 

ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 παρ. 1 του Συντάγματος σε συνδυασμό 
με το άρθρο 97 (πρώην άρθρο 103) του Κανονισμού της 
Βουλής Μέρος Β' (ΦΕΚ 51 Α'/10.4.97), όπως ισχύει. 

2. Τα άρθρα 11 παρ. 4 και 118 παρ. 6 του Κανονισμού 
της Βουλής (Μέρος Κοινοβουλευτικό). 

3. Την από 22 Δεκεμβρίου 2014 έκθεση της επί του 
Κανονισμού της Βουλής Επιτροπής. 

4. Την κατά ΝΕ' συνεδρίαση της 22.12.2014 απόφαση 
της Ολομέλειας της Βουλής των Ελλήνων, κατά την 
οποία ψηφίσθηκε η πρόταση του Προέδρου της Βουλής 
«Για την τροποποίηση διατάξεων του Κανονισμού της 
Βουλής Μέρος Β' (ΦΕΚ 51 Α'/10.4.1997), όπως ισχύει», 
παραγγέλλουμε: 

Τη δημοσίευση στην Εφημερίδα της Κυβερνήσεως της 
αποφάσεως αυτής, που έχει ως εξής: 

ΑΠΟΦΑΣΗ 

ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Γ ια την τροποποίηση διατάξεων του Κανονισμού της 

Βουλής Μέρος Β' (ΦΕΚ 51 Α'/10.4.1997), όπως ισχύει. 

ΚΕΦΑΛΑΙΟ Α' 

ΡΥΘΜΙΣΗ ΟΙΚΟΝΟΜΙΚΩΝ ΘΕΜΑΤΩΝ 


Άρθρο 1 

1. Η περίπτωση β' της παραγράφου 2 του άρθρου 23 
αντικαθίσταται ως εξής: 

«β) Τμήμα Μισθοδοσίας.» 

2. Το ιζ' εδάφιο της περίπτωσης α' της παραγράφου 
3 του άρθρου 23 αντικαθίσταται ως εξής: 


«ιζ. Η διαχείριση, ενημέρωση του βιβλίου εγκρίσεων 
και εντολών πληρωμής, του Μητρώου δεσμεύσεων, του 
Μητρώου δικαιούχων, του Μητρώου κατασχέσεων και 
του Μητρώου εκχωρήσεων απαιτήσεων.» 

3. Όπου στον Κανονισμό της Βουλής αναφέρεται η 
φράση «Τμήμα Λογιστηρίου» αντικαθίσταται από τη 
φράση «Τμήμα Μισθοδοσίας». 

4. Στην περίπτωση α' της παραγράφου 1 του άρθρου 
137 προστίθενται περιπτώσεις ως εξής: 

«αη) Μητρώο δεσμεύσεων, 

αθ) Μητρώο δικαιούχων, 

αι) Μητρώο κατασχέσεων, 

ακ) Μητρώο εκχωρήσεων απαιτήσεων.» 

Άρθρο 2 

Στο τέλος της παραγράφου 2 του άρθρου 123 προ¬ 
στίθεται εδάφιο ως εξής: 

«Αντιστοίχως, εάν για οποιονδήποτε λόγο δεν είναι 
δυνατή η πληρωμή των κάθε είδους δαπανών του Προ¬ 
ϋπολογισμού της Βουλής, η πληρωμή δύναται να διε- 
νεργείται και με απόφαση του Προέδρου της Βουλής 
που καθορίζει τη σχετική διαδικασία, καθώς και κάθε 
άλλη λεπτομέρεια εκτέλεσής τους.» 

Αρθρο 3 

1. Το β' εδάφιο του άρθρου 124 καταργείται. 

2. Μετά το άρθρο 124 προστίθεται άρθρο 124Α ως εξής: 

«Άρθρο 124Α 

Εφαρμογή Διατάξεων Δημόσιου Λογιστικού - 
Τραπεζικοί Λογαριασμοί Βουλής 

1. Οι διατάξεις του Ν. 4270/2014 εφαρμόζονται ανα- 
λόγως, αν δεν ορίζεται διαφορετικά στον Κανονισμό 
της Βουλής. Όπου αναφέρονται αρμοδιότητες του 
Υπουργού Οικονομικών για τον Κρατικό Προϋπολογι¬ 
σμό - Ισολογισμό - Απολογισμό και τη διαχείριση των 
Οικονομικών Υποθέσεων του Δημοσίου, νοούνται οι 
αντίστοιχες αρμοδιότητες του Πρόεδρου της Βουλής 
ως προς τον Προϋπολογισμό - Ισολογισμό και Απο¬ 
λογισμό της Βουλής, τη διαχείριση των Οικονομικών 
Υποθέσεων αυτής, καθώς και τον έλεγχο, τη διαχείρι¬ 
ση και τη λήψη των αποφάσεων για τους φορείς που 
εποπτεύει. Όπου αναφέρεται Υπηρεσία Δημοσιονομι¬ 
κού Ελέγχου του Υπουργείου Οικονομικών νοούνται 

τα Τμήματα της Διεύθυνσης Οικονομικών Υπηρεσιών 
της Βουλής, αναλόγως προς τις αρμοδιότητες που 
ορίζονται στον παρόντα Κανονισμό. 

2. Αρμόδιος για το άνοιγμα, τη διαχείριση και το κλεί¬ 
σιμο των τραπεζικών λογαριασμών που διατηρούνται σε 
εμπορικές τράπεζες και πιστωτικά ιδρύματα της χώρας 
και αφορούν στην εξυπηρέτηση αναγκών της Βουλής 
είναι αποκλειστικά ο Πρόεδρος της Βουλής, δια των 
κατά περίπτωση υπηρεσιακών οργάνων, σύμφωνα με 
τις αρμοδιότητες, που ορίζει για αυτούς ο παρών Κανο¬ 
νισμός και οι, κατ’ εξουσιοδότηση του άρθρου 100 του 
παρόντος, εκδιδόμενοι ειδικοί κανονισμοί» 

Αρθρο 4 

1. Στο γ' εδάφιο της παραγράφου 2 του άρθρου 138 
του Κανονισμού της Βουλής μετά τη φράση «στο άρθρο 
63» προστίθεται η φράση «παράγραφος 1». 

2. Στην παράγραφο 5 του άρθρου 139 προστίθεται 
εδάφιο ως εξής: «Με τις ανωτέρω αποφάσεις δύναται 
να συγκροτούνται και οι αναγκαίες, κατά περίπτωση, 
επιτροπές παραλαβής.» 

Αρθρο 5 

1. Στο τέλος της παραγράφου 1 του άρθρου 144 προ¬ 
στίθεται φράση: 

«Επίσης, δύναται με απόφαση του Προέδρου της Βου¬ 
λής, να ορίζεται επιτροπή παραλαβής κάθε δαπάνης 
προμήθειας που πληρώνεται από τον διαχειριστή της 
Πάγιας Προκαταβολής, λαμβανομένης υπόψη της χρη¬ 
ματικής αξίας αυτής.» 

2. Στην παράγραφο 3 του άρθρου 144 προστίθεται 
εδάφιο β' ως εξής: 

«Με απόφαση του Προέδρου της Βουλής δύναται να 
καθορίζονται οι όροι και οι λεπτομέρειες εφαρμογής 
των καταλογισμών που αφορούν στους ανωτέρω.» 

3. Στο τέλος του άρθρου 146 του Κανονισμού της 
Βουλής προστίθεται η φράση «, εκτός αν άλλως ορίζεται 
στον παρόντα Κανονισμό.» 

ΚΕΦΑΛΑΙΟ Β' 

ΖΗΤΗΜΑΤΑ ΠΡΟΣΩΠΙΚΟΥ 

Αρθρο 6 

Στο άρθρο 35 του Κανονισμού της Βουλής προστίθε¬ 
ται παράγραφος 12, ως εξής: 

«12. Οι διατάξεις του Ν. 3213/2003 (ΦΕΚ 309 Α'), όπως 
ισχύει, περί υποβολής δήλωσης περιουσιακής κατά¬ 
στασης εφαρμόζονται και στους μετακλητούς υπαλ¬ 
λήλους που υπηρετούν στα Γραφεία των περιπτώσεων 
Α' έως και Θ' της παραγράφου 1 του παρόντος άρθρου. 
Ο κατάλογος των ελεγχόμενων προσώπων διαβιβάζεται 
στην Επιτροπή του άρθρου 3Α του ανωτέρω νόμου από 
τον Γ ενικό Γ ραμματέα της Βουλής. 

Η ισχύς των διατάξεων της παρούσας παραγράφου 
αρχίζει από την 1η Ιανουάριου 2015.» 

Άρθρο 7 

1. Η παράγραφος 5 του άρθρου 95 αντικαθίσταται 
ως εξής: 

«5. Οι όροι, οι προϋποθέσεις και κάθε άλλο ζήτημα που 
αφορά σε αποστολές βουλευτών, υπαλλήλων και λοιπών 
προσώπων που μετέχουν σε αυτές, εντός ή εκτός της 
χώρας, ρυθμίζονται με αποφάσεις του Προέδρου της 
Βουλής, εφαρμοζόμενης αναλόγως της παραγράφου 


3 του άρθρου 49 του Κανονισμού της Βουλής (Μέρος 
Κοινοβουλευτικό - ΦΕΚ 106 Α'/1987), όπως ισχύει.» 

2. Οι παράγραφοι 6 και 7 του άρθρου 95 καταργούνται 
και αναριθμούνται αντιστοίχως οι επόμενοι παράγραφοι 
του ίδιου άρθρου. 

ΚΕΦΑΛΑΙΟ Γ' 

ΛΟΙΠΕΣ ΔΙΑΤΑΞΕΙΣ 

Άρθρο 8 

1. Η παράγραφος 3 του άρθρου 152 Κανονισμού της 
Βουλής αντικαθίσταται, ως εξής: 

«3. Διευθύνουσα Υπηρεσία, κατά τις διατάξεις περί 
εκτελέσεως δημοσίων έργων και εκπονήσεως μελετών, 
ορίζεται η Διεύθυνση Τεχνικών Υπηρεσιών της Βουλής. 
Η Προϊστάμενη Αρχή, κατά τις διατάξεις περί εκτελέσε¬ 
ως δημοσίων έργων και εκπονήσεως μελετών, συγκρο¬ 
τείται με απόφαση του Προέδρου της Βουλής. Με την 
ανωτέρω απόφαση καθορίζεται η εκάστοτε σύνθεση αυ¬ 
τής και κάθε άλλο σχετικό ζήτημα με τη λειτουργία της.» 

2. Στο τέλος της παραγράφου 1 του άρθρου 151 προ¬ 
στίθεται η φράση «, εκτός εάν άλλως ορίζεται στον 
παρόντα Κανονισμό.» 

3. Το άρθρο 152 τροποποιείται ως εξής: 

α) Στις παραγράφους 1 και 2 του άρθρου 152 η φράση 
«... ή ΤΕ6 Μηχανικών της Βουλής ή κλάδου ΠΕ...» αντικα¬ 
θίσταται από τη φράση «... ή ΤΕ6 Μηχανικών της Βουλής 
ή αντίστοιχου κλάδου ΠΕ...». 

4. Στο τέλος του β' εδαφίου της παραγράφου 4 του άρ¬ 
θρου 164Δ προστίθεται φράση ως εξής:«..., χωρίς να απαι¬ 
τείται η προσκόμιση των σχετικών παραστατικών, εφόσον 
προσκομίζονται βεβαιώσεις των αρμόδιων προϊσταμένων.» 

Άρθρο 9 

Στο άρθρο 106 του Κανονισμού της Βουλής (Μέρος Β') 
προστίθεται παράγραφος 4 ως εξής: 

«4. Το Ταμείο Αρωγής Υπαλλήλων της Βουλής δύναται 
μέχρι 30.6.2015 με εισήγηση της Διοικούσης Επιτροπής που 
λαμβάνεται με πλειοψηφία 2/3 των μελών της και απόφαση 
της Γ ενικής Συνέλευσης, η οποία λαμβάνεται με πλειοψηφία 
των 3/5 του όλου αριθμού των μετόχων, κατόπιν εκπόνησης 
αναλογιστικής μελέτης, να μετατραπεί αυτοδικαίως σε 
νομικό πρόσωπο ιδιωτικού δικαίου (ν.π.ι.δ.) υποχρεωτικής 
ασφάλισης, αναλόγως προς τα οριζόμενα στα άρθρα 7 και 
8 του Ν. 3029/2002. Και στην περίπτωση αυτή, το ν.π.ι.δ. θα 
τελεί υπό την εποπτεία και τον έλεγχο του Προέδρου της 
Βουλής και θα εξακολουθεί να διέπεται από τον Κανονισμό 
της Βουλής. Όπου στα άρθρα 7 και 8 του Ν. 3029/2002 ανα- 
φέρονται Υπουργός Εργασίας Κοινωνικών Ασφαλίσεων και 
Γ ενική Γ ραμματεία Κοινωνικών Ασφαλίσεων του Υπουργεί¬ 
ου Εργασίας Κοινωνικών Ασφαλίσεων, νοούνται αντιστοί- 
χως ο Πρόεδρος της Βουλής και τα εκάστοτε εξουσιοδο¬ 
τούμενα από αυτόν όργανα. Με αποφάσεις του Προέδρου 
της Βουλής ρυθμίζονται ειδικότερα θέματα εφαρμογής της 
παρούσας παραγράφου, συμπεριλαμβανομένων, ιδίως, των 
ειδικότερων ζητημάτων της μετατροπής και της ενημέρω¬ 
σης, για στατιστικούς και μόνο λόγους της, του Μητρώου 
της Διεύθυνσης Επαγγελματικής Ασφάλισης της Γενικής 
Γραμματείας Κοινωνικών Ασφαλίσεων.» 

Άρθρο 10 

1. Στο άρθρο 106 του Κανονισμού της Βουλής (Μέρος 
Β') προστίθεται παράγραφος 5 ως εξής: 

«5. Σε περίπτωση που η Γενική Συνέλευση των με¬ 
τόχων του Ταμείου Αρωγής Υπαλλήλων της Βουλής 
(Τ.Α.Υ.Β.), κατόπιν εισήγησης της Διοικούσας Επιτροπής 
(Δ.Ε.), αποφασίσει, μέχρι την 31.12.2014, τη διάλυση και 
εκκαθάριση του Ταμείου, συμφώνως προς το άρθρο 16 
του Οργανισμού του όπως ισχύει και κυρώνεται από 
τον Κανονισμό της Βουλής, η Δ.Ε. του Ταμείου, εντός 
αποκλειστικής προθεσμίας έξι (6) μηνών από τη λήψη 
της ανωτέρω απόφασης, ζητεί από την Τράπεζα της 
Ελλάδος τη ρευστοποίηση της συμμετοχής του Τ.Α.Υ.Β. 
στο Κοινό Κεφάλαιο των νομικών προσώπων δημοσίου 
δικαίου και ασφαλιστικών φορέων (Κ.Κ.Ν.Π.Δ.Δ. και Α.Φ.) 
της παρ. 11 του άρθρου 15 του Ν. 2469/1997. Η Τράπεζα 
της Ελλάδος καταβάλλει στο λογαριασμό ταμειακής 
διαχείρισης που διατηρεί το Τ.Α.Υ.Β. σε αυτήν το σχε¬ 
τικό χρηματικό ποσό, καταργούμενης, αντιστοίχως, της 
μερίδας συμμετοχής του στο Κοινό Κεφάλαιο. Πρόσο¬ 
δοι που αναλογούν στο αναληφθέν ποσό, κατατίθε¬ 
νται στον ανωτέρω λογαριασμό ταμειακής διαχείρι¬ 
σης. Μετά την κατά τα ανωτέρω ρευστοποίηση, ο εν 
λόγω λογαριασμός τίθεται αυτοδικαίως σε εκκαθάριση. 
Η εκκαθάριση διενεργείται, συμφώνως προς το άρθρο 
16 του Οργανισμού του Τ.Α.Υ.Β., όπως ισχύει. Το προϊόν 
της εκκαθάρισης διανέμεται σε όλους τους μετόχους 
με ενιαίο συντελεστή, αναλόγως προς τις τρέχουσες 
ακαθάριστες αποδοχές που υπόκεινται σε εισφορές 
και τα έτη υπηρεσίας τους, εφαρμόζεται δε ως προς 
αυτό η περίπτωση στ' της παρ. 1 του άρθρου 14 του 
Ν. 4172/2013. Το άρθρο 8 παρ. 1 του Οργανισμού του 
Τ.Α.Υ.Β., όπως ισχύει, δεν εφαρμόζεται από 12.12.2014 μέ¬ 
χρι 31.12.2014. Με αποφάσεις του Προέδρου της Βουλής 
κατόπιν σύμφωνης γνώμης της Δ.Ε. του Τ.Α.Υ.Β. υπό την 
ιδιότητα του εκκαθαριστή καθορίζεται κάθε σχετικό με 
την εφαρμογή της παρούσας παραγράφου θέμα.» 

2. Η παράγραφος 1 του άρθρου 10 ισχύει από 1.11.2014. 

Αρθρο 11 

Στο άρθρο 106 του Κανονισμού της Βουλής (Μέρος Β') 
προστίθεται παράγραφος 6 ως εξής: 

«6. Από 1.1.2015, εφόσον το Τ.Α.Υ.Β., ως Ν.Π.Δ.Δ., δεν 
πληροί τις προϋποθέσεις βιωσιμότητας, συμφώνως προς 
τα αποτελέσματα της ετήσιας αναλογιστικής μελέτης, 
για τον υπολογισμό της αρωγής εφαρμόζονται οι δια¬ 
τάξεις της παραγράφου 2 του άρθρου 18 του Ν. 4242/ 
2014, καθώς και της υπουργικής απόφασης Φ. 8000/ 
1093/26/12.2.2014 (Β' 313), όπως ισχύει.» 

Άρθρο 12 

Στο τέλος του άρθρου 95 προστίθεται παράγραφος 
9 ως εξής: 

«9. Δεν καταβάλλονται αποδοχές και κάθε είδους λοι¬ 
πές αποζημιώσεις, κατά το διάστημα που υπάλληλος 
της Βουλής, μόνιμος ή με σύμβαση ιδιωτικού δικαίου 
αορίστου χρόνου, υπηρετεί ως αιρετός σε διευθυντική 
θέση σε Κοινοβουλευτική Συνέλευση Διεθνούς Οργα¬ 


νισμού ή σε Διεθνές Κοινοβουλευτικό Οργανο ή σε Ευ¬ 
ρωπαϊκές Περιφερειακές Διασκέψεις και Συνεργασίες, 
στις οποίες συμμετέχει η Βουλή και η υποψηφιότητά 
του είχε προταθεί από αυτήν. 

Κατά το διάστημα αυτό, καταβάλλονται από τη Βουλή 
οι εισφορές για την κύρια και επικουρική σύνταξη και το 
Τ.Π.Δ.Υ., με βάση το βασικό μισθό πριν αναλάβει τη θέση. 

Σε περίπτωση που ο εν λόγω υπάλληλος κατείχε θέση ευ¬ 
θύνης στη Βουλή κατά τη στιγμή της ανάληψης των καθη¬ 
κόντων του, είναι δυνατή η αναπλήρωσή του. Η θητεία στη 
νέα θέση λογίζεται ως χρόνος πραγματικής υπηρεσίας.» 

Αρθρο 13 

1. Στο άρθρο 104 προστίθεται γ' εδάφιο ως εξής: 

«γ) Στους ανωτέρω υπαλλήλους της περίπτωσης 

β' της παραγράφου 2 του άρθρου 32 του παρόντος 
εφαρμόζεται αναλόγως από 1.1.2015 η παράγραφος 2 
του άρθρου 24 του Ν. 1868/1989, όπως τροποποιήθηκε 
και ισχύει.». 

2. Στο άρθρο 104Α προστίθεται γ' εδάφιο ως εξής: 
«γ) Σε όσους εκ των ανωτέρω Ειδικών Επιστημονικών 
Συνεργατών και Επιστημονικών Συνεργατών του Επιστη¬ 
μονικού Συμβουλίου και των Διευθύνσεων της Επιστη¬ 
μονικής Υπηρεσίας της Βουλής τίθενται σε αναστολή 
άσκησης του λειτουργήματος τους, εφαρμόζεται ανα¬ 
λόγως από 1.1.2015 η παράγραφος 2 του άρθρου 24 του 
Ν. 1868/1989, όπως τροποποιήθηκε και ισχύει.» 

Άρθρο 14 

Στο τέλος της παραγράφου 6 του άρθρου 164Δ προ¬ 
στίθεται β' εδάφιο ως εξής: 

«β) Η ισχύς του προηγούμενου εδαφίου αρχίζει από 
την ημερομηνία δημοσίευσης της απόφασης πρόσληψης 
των ανωτέρω στην Εφημερίδα της Κυβερνήσεως.» 

Άρθρο 15 

Στο τέλος της παραγράφου 7 του άρθρου 81 προστί¬ 
θεται γ 1 εδάφιο ως εξής: 

«γ) Οι εκκρεμείς αιτήσεις μετατάξεων που είχαν κα¬ 
τατεθεί πριν από την έναρξη ισχύος της από 16.07.2010 
απόφασης της Ολομέλειας της Βουλής των Ελλήνων 
(ΦΕΚ 139 Α'/10.08.2010) κρίνονται δυνάμει του ισχύσα- 
ντος νομικού πλαισίου κατά το χρόνο υποβολής τους.» 

Άρθρο 16 

Η ισχύς των ανωτέρω διατάξεων αρχίζει από της 
δημοσίευσής τους στην Εφημερίδα της Κυβερνήσεως, 
εκτός αν ορίζεται διαφορετικά στις επί μέρους διατά¬ 
ξεις της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2014 

Ο ΠΡΟΕΔΡΟΣ ΤΗΣ ΒΟΥΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί.ςιι·) 


Ηλεκτρονική Διεύθυνση: ήί1ρ://νννννν.β1.9Γ - β-πιαΜ: νν60πΐ33ΐβι·.β1@6ΐ.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


★ 02034662312 140004 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































